Több száz új munkahely Pécsett | pecsma.hu
Kezdőlap Pécs Aktuál Több száz új munkahely Pécsett
Több száz új munkahely Pécsett
Az egyetem speciális informatikai és idegennyelvi képzéseket szervez hallgatói számára olyan tudás megszerzésére, amellyel könnyebben helyezkedhetnek el a régióban egyre meghatározóbb munkáltatóvá váló ITSH-nál.
Páva Zsolt is aláírta a megállapodást.
A vállalat szakmai gyakorlati lehetőségeket, valamint gyakornoki álláslehetőségeket kínál, részt vesz az egyetem oktatóinak továbbképzésében és a hallgatói tudományos munkában. Az erről szóló dokumentumot Bódis József, a Pécsi Tudományegyetem rektora, Bőthe Csaba és Jürgen Grunert, az ITSH ügyvezetői, valamint Páva Zsolt, Pécs polgármestere látta el kézjegyével.
Bódis József rektor az ünnepélyes aláírás során elmondta: a társadalmi, gazdasági igényeket is ki kell elégíteniük, ezért szeretnék azt, hogy képzéseik gyakorlati hasznosulása már a képzés után megjelenjen. A rektor közölte: nagy öröm számukra, hogy a régióban olyan lépést tudnak megtenni, aminek a társadalmi, gazdasági haszna kézzelfogható. Az informatikai képzéseket illetően is fejleszteni szeretnének, ez pedig a mostani együttműködés kapcsán is tetten érhető, de ezentúl a megállapodás közös fejlesztésekről, pályázatokról is szól.
Bőthe Csaba, a ITSH ügyvezetője közölte: munkájuknak köszönhetően a vállalatok informatikai tevékenysége hatékonyabbá válhat. Frissen végzett, fiatal, nyelveket beszélő diplomásokat kell munkájukhoz megkeresniük, akik éreznek e terület iránt is affinitást magukban, ebben Pécsett találtak partnerekre. Az együttműködés biztosítja, hogy az IT Services továbbra is megtalálja a jól képzett munkaerőt az egyetem és a város segítségével. Perspektívát szeretnének adni az itt élő fiataloknak – mondta.
Páva Zsolt, Pécs polgármestere üdvözölte az ITSH bővítési terveit. A városvezető közölte: nagy erővel dolgoznak azon, hogy minél több munkahely jöjjön létre Pécsett, nagy örömmel tölti el, hogy ezt nagyon komoly informatikai cég teszi meg. Bízik abban, hogy sikerül a célként kitűzött több száz fős létszámbővítést elérni.
Több száz főt foglalkoztatnának.
A ITSH hazai elindulása óta dinamikusan fejlődik, immár 3.200 főt foglalkoztatnak Magyarországon. A 2012-ben létrehozott, jelenleg 104 fős pécsi telephely ebben az évben további 100-150 munkavállalóval bővül, és a tervezett, 600-800 fős kapacitását – a piaci körülményektől függően – várhatóan 2015 év végére éri el. A cég a német T-Systems International magyar leányvállalata. A hazai vállalat informatikai szolgáltató központja 2008-ban elnyerte az „Év befektetője” díjat.
Előző cikkJöhet a Magtár utcai bérház kiürítése
Következő cikkSzelíd harcművészet
a Városnak persze semmi köze hozzá 2013. 03. 14. at 09:28
a Város azt se tudta sokáig ki ez a cég
A PTE rektora és kis Bachmann hajtotta az egészet
a polgármesteri vonal is intézhetne már legalább egy 1000 főt
persze ez csak vicc volt:-))))))
eddig se oldottak meg semmit
jövőre mehetnek kémesre……….